ΑΠΌΦΑΣΗ ΤΗΣ ΕΠΙΤΡΟΠΉΣ της 12ης Απριλίου 2006 σχετικά με το διορισμό μελών της επιτροπής για τα ορφανά φάρμακα (Κείμενο που παρουσιάζει ενδιαφέρον για τον ΕΟΧ) (2006/286/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 141/2000 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 1999, για τα ορφανά φάρμακα (1), και ιδίως το άρθρο 4 παράγραφος 3, Εκτιμώντας τα ακόλουθα: (1) Η θητεία των μελών της επιτροπής για τα ορφανά φάρμακα, η οποία καλείται στο εξής «επιτροπή» και συνεστήθη δυνάμει του άρθρου 4 του κανονισμού (ΕΚ) αριθ. 141/2000, λήγει στις 15 Απριλίου 2006. Κατά συνέπεια, πρέπει να διοριστεί ένα νέο μέλος και να ανανεωθεί η θητεία ορισμένων υπαρχόντων μελών. (2) Ο Ευρωπαϊκός Οργανισμός Φαρμάκων σύστησε τρία άτομα για διορισμό. (3) Τα μέλη της επιτροπής πρέπει να διοριστούν για τριετή θητεία, που θα αρχίσει στις 16 Απριλίου 2006, ΑΠΟΦΑΣΙΖΕΙ: Άρθρο 1 1. Διορίζεται το ακόλουθο μέλος της επιτροπής για τα ορφανά φάρμακα, η οποία καλείται στο εξής «επιτροπή», ως εκπρόσωπος των ενώσεων των ασθενών, για τριετή θητεία, που αρχίζει στις 16 Απριλίου 2006: Δρ Marie Pauline EVERS. 2. Επαναδιορίζονται τα ακόλουθα μέλη της επιτροπής, ως εκπρόσωποι των ενώσεων των ασθενών, για τριετή θητεία, που αρχίζει στις 16 Απριλίου 2006: κα Birthe HOLM, κ. Yann LE CAM. Άρθρο 2 1. Κατόπιν εισηγήσεως του Ευρωπαϊκού Οργανισμού Φαρμάκων, επαναδιορίζονται τα ακόλουθα μέλη της επιτροπής για τριετή θητεία, που αρχίζει στις 16 Απριλίου 2006: Δρ Julia DUNNE. 2. Κατόπιν εισηγήσεως του Ευρωπαϊκού Οργανισμού Φαρμάκων, επαναδιορίζονται τα ακόλουθα μέλη της επιτροπής για τριετή θητεία, που αρχίζει στις 16 Απριλίου 2006: Καθηγητής Gianmartino BENZI, Δρ David LYONS. Βρυξέλλες, 12 Απριλίου 2006.

[Source: multi_eurlex | Tokens: 1579]